
Резюме: Статията има за цел да представи резултати от изследване на свързаността на типологичните особености на личността, концептуализирани от К.Г. Юнг и емоционалната интелигентност. Данните в статията са обработени, чрез използването на статистически методи и изводите от хипотезите са на база статистическата значимост на резултатите. Изследвани са 150 лица на възраст от 18 до 50 години и направените изводи са отнесени към настоящата извадка, без да имат претенция за представителност. 

Abstract: The main aim of this study is to present researches about relationship between personality types described by C.G. Jung and emotional intelligence. The paper`s results are made by statistical methods and conclusions of hypotheses are based on statistical significance of these results. In this research we are investigated 150 people on the age 18 - 50 and our conclusions are based on this sample respondent and the data of this study do not pretend to be definitive in terms of the significance.
Key words: personality types, C.G.Jung, emotional inteligence
Въведение 

Емоционалната интелигентност и типологичните особености са съществена част от личността. Изследването и изучаването на тези психични феномени и връзките между тях биха обогатили знанието ни за самите нас и биха ни дали насоки как да продължим да се развиваме, за да разгърнем целия си личностен потенциал.

Съвременните психолози защитават тезата, че развитието на емоционалната интелигентност е ключов фактор за адекватното участие на индивида в живота, когато той не само реагира на случващото се, но и действа, мисли, взима решения. 

Но емоционалната интелигентност не се свежда само до разчитане на емоциите, тяхното адекватно използване и управление. Тя изисква също интелектуален и рационален прочит на фактите и добро разбиране на околната среда, с цел идентифициране на всичко, което влияе на емоционалното и върху, което то влияе. 

Теорията на Питър Саловей и Джон Майер от 1990 г. [15], се разглежда като първата систематична научна разработка по въпроса. Саловей и Майер са привърженици на тезата на Стърнбърг [8], че интегилентността се регулира от динамичната интеракция индивид-външен свят. Те приемат и теорията на Гарднър за множествената интелигентност и определят емоционалната интелигентност като способността на личността да умее да разсъждава за емоциите си от една страна, а от друга да може чрез емоциите си да обогатява мисловния си процес. Според тях способностите могат едновременно да подпомагат мисленето и емоционалното познание и същевременно да благоприятстват емоционалната регулация. По този начин, считат те, се насърчава личността към „емоционален и интелектуален растеж“[14]. Стънбърг, който активно участва в дискусиите по темата за дефинирането на емоционалната интелигентност, подкрепя мнението на Саловей и Маейр, че в термина „емоционална интелигентност” се отразява свързаността на когниция и емоция. Теоретичната представа за интерактивните функции мотивация-емоция-когниция като механизъм за поддържане на емоционална интелигентност изяснява основните принципи в модела за емоционалната интелигентност като способност. На това основание авторите извеждат важна концепция – „отношението между когниция и емоция изгражда съдържателния аспект на емоционалната интелигентност”. Представената схема за личността и мястото на емоционалната интелигентност в нея се приема от научната общност позитивно [2].
Дж. Майер и П. Саловей обособяват четири вида когнитивни способности в един общ модел. 

· Идентификация на емоции. 

Тази област включва редица свързани способности, като например: възприемането на емоции, т.е. способността да се забележи наличието на някаква емоция, нейното идентифициране, адекватен израз на емоциите, разликата между истинските емоции и имитация им [4].
· Използването на емоциите, за да се подобри мисленето и дейността. 
Тук се включва способността за използване на емоциите за насочване на вниманието към важни събития, за предизвикване на емоции, които да допринесат за решаването на проблеми, използването на промените в настроението, като средство за анализиране на различни гледни точки по въпроса [4].
· Разбиране на емоциите.
В тази област се включва способността да се разбират сложните емоции, връзката между тях, преходи от една емоция в друга, причините за емоциите, вербална информация за емоциите [4].
· Управление на емоциите. 

Способността да се контролират емоциите, да се намали интензивността на негативните емоции, осъзнаване на своите емоциите, включително неприятните, способност за справяне с емоционално натоварени проблеми без да се потискат свързаните с тях негативни емоции, подпомага личностното израстване и подобряване на междуличностните отношения [4]. Този факт от своя страна е в тясна връзка с развитието на социалните умения на индивида и с неговото емоционално състояние [1].
Ние отразяваме действителността по свой собствен и индивидуален начин - при различните хора съзнанието функционира различно. Но сред множеството индивидуални различия в човешката психология съществуват и типични особености. 

Връзката между емоциите и тяхното огромно влияние върху всеки аспект на личността ни е виждал и К. Г. Юнг. Той казва: „Всяко психично явление има свойството „стойност", има емоционален тон.” И допълва: „Така че, ако при разглеждането на дадено психично съдържание се вземе предвид както интелектуалната, така и емоционалната оценка, се получава не само по-пълна картина на това съдържание, но се установява и неговият ранг сред психичните съдържания” [13; стр.14-16]. 

Във функциите и насоченостите, като типологични особености на личността в концепцията на К. Юнг, виждаме един аспект от личността, основополагащ за типологизирането й, който има пряка връзка с емоционалната интелигентност. 

С въвеждането на понятия ектраверсия и интроверсия, според Юнг, става възможно индивидите да се разделят на две големи групи психологически типове – екстраверти и интроверти. От своя страна вътре във всяка група той забелязва, че също съществуват големи различия. Като допълнение на типовете насоченост/нагласа Юнг разграничава и типове функции. 

Нагласите екстро-интроверсия определят насочеността на психичната енергия (либидото). Функциите от своя страна са „форма на проявление на либидото”, т.е. либидото се проявява чрез тях. И тъй като либидото (психическата енергия) показва степента на интензивност на психическото съдържание, неговата стойност, теоретически то остава неизменно. В този смисъл функциите, като форма на проявление на либидото, според Юнг, също остават неизменни, не се променят при промяна на обстоятелствата [11].
Юнг диференцира различията в реагирането на индивида спрямо външния и вътрешния свят в два основни типа функции – функции свързани с възприемането на информацията (ирационални) и функции свързани с обработването на информацията, оценяването й и вземането на решение (рационални). На базата на това първоначално разграничаване той определя четирите основни психологически функции – две ирационални (усещане и интуиция) и две рационални (мислене и преживяване). 

Според Юнг те са четири и са точно тези, защото не само се различават съществено една от друга, но и са несъвместими („несводими”), т.е. всяка една е противоположна на другата по различни критерии [11].
Противоположността всъщност създава психичната енергия, според Юнг. В основата й лежи гледната точка, че няма как да имаме идея за нещо, ако не знаем какво му е противоположно. Контрастът между двете противоположности дава енергията – ако е силен и енергията е силна, ако е слаб и енергията е слаба. Това е залегнало именно в един от основните принципи на Юнг за психичната енергия – Принципа на противоположностите.

Според Юнг точно тези четири функции изчерпват всичко, което е нужно на индивида, за да се ориентира напълно в непосредствения свят – усещането показва актуално възприетата информация, мисленето ни позволява да разберем нейното значение, чувството от своя страна ни дава неговата стойност, оценка, а интуицията ни показва възможностите, произтичащи от информацията [12].
· Ирационални функции.

Усещането (sensing) като функция се отнася до възприемането ни, получаването на информация, чрез сетивата – тя е „психологическа функция, която превръща даден физически дразнител във възприятие” [11; стр. 131]. Поради това, че чрез сетивата си осъзнаваме само възприетото в момента, хората, които са с подчертано предпочитание към тази функция, са ориентирани към настоящето, моментно преживяване, те са добри зрители и слушатели, ценят реализма и точността на наблюдението, те са хора с добра памет за детайлите и заложен практицизъм. 

Индивидите с предпочитание към усещане се фокусират само върху съществуващите факти и реалности, като пропускат всичко онова, което не може да бъде преработено тук и сега. Юнг разглежда усещането като „съзнавано възприятие” и аргументира принадлежността му към ирационалните фукции като казва, че то е „едно елементарно явление, то е нещо абсолютно дадено, нещо, което... не е подчинено на законите на разума” [11; стр. 133].
Интуицията (intuition) е функция противоположна на усещането. Тя включва възприемането на възможности, на значения, на взаимовръзки. Юнг я характеризира като „несъзнавано възприятие” и допълва, че посредством интуицията „всяко съдържание се представя като завършено цяло, без да можем да обясним или да открием по какъв начин става това” [11; стр. 101]. Това означава, че интуицията се отличава с определено очакване и изпреварващо виждане на неща и връзки, което от своя страна доизгражда перцептивния ни образ показвайки ни бъдещи възможности. Интуицията според Юнг е „вид инстинктивно разбиране независимо от природата на съдържанията”, т.е. също както и усещането има характер на даденост, а това от своя страна й придава статут на надеждност, неоспоримост и категоричност. Според Юнг, тя е ирационална функция защото „критикува и подрежда представите съобразно норми, които са несъзнавани... и следователно не могат да се възприемат като разумни”[11; стр. 109]. Нейното проявяване може да стане като “инсайт”, като едно внезапно свързване на неща необвързани на пръв поглед, свързване, което обаче ги превръща в откритие, в даденост. Интуицията ни позволява да пренебрегнем очевидното и да се насочим към целите си със субективната преценка, че ще успеем на всяка цена - действията ни обаче, се основават на вътрешната убеденост, а не на реалните факти. Личности, които са с подчертано изявена интуиция се интересуват от възможностите, обичат да теоретизират и са подчертано креативни. Те често се фокусират върху аспекти, които са извън съществуващата реалност. Някои от тях притежават в голяма степен мистична нагласа и т.нар. “шесто чувство”. 

· Рационални функции.

Mисленето (thinking) като функция е процес на обработка на възприетата информация, класифициране на нещата според основни логически принципи и организирането им в система, т. е. борави се със значението на идеите и фактите наблюдавани от мислещия субект. 

Според Юнг мисленето „подрежда представите в понятия” в съответствие с нашата „осъзнавана разумна норма” и именно това я прави рационална [10]. Индивиди, които се ориентират към функцията мислене имат логичен, аналитичен и рационален подход. Те предпочитат да се основават на сигурни критерии и се отнасят критично към информацията, която трябва да преработват. Вземането на важни решения те осъществяват само след подреждане на фактите и задълбочен анализ. Характеризират се с обективност. Тези личности използват функцията си мисленето за разбиране на света и адаптирането му към него. И без значение на обстоятелствата подлагат на разсъждение, анализ и преценка всички факти от действителността. 

Чувство (feeling) е противоположна функция на мисленето. Според Юнг при тази функция се дава „опредена оценка на съдържанието в смисъл на приемане или отхвърляне  (харесване или нехаресване)”, т.е. има оценъчен характер [11; стр. 138]. Подобно на мисленето и то е процес на обработка на информацията, подреждане и организиране на опита, но решенията, които взимаме са на базата на субективната ни оценка на информацията, включваща цялостния ни емоционален отговор. Функцията подчертава субективния фактор при преценката и сравнението ни на нещата.  Индивидите, които отдават своите предпочитания на функцията чувство, взимат решения основани на техните субективни и личностни критерии и оценки. Оценъчният характер на функцията „се разпростира върху всяко съдържание на съзнанието, от какъвто и вид да е то” [11; стр. 139].
Всички особености, свързани с динамиката на насоченостите екстраверсия-интроверсия, се отнасят и за взаимоотношенията между описаните психологически функции на личността, дефинирани като типологични особености от Юнг. Всяка една от функциите в дихотомиите усещане-интуиция и мислене-чувство се съотнасят една към друга компенсаторно, т.е. ако едната е доминираща, другата е малоценна, непълноценна и съответно несъзнавана. При прекомерно подчертаване на едната функция, например човек с доминираща функция мислене, противоположната функция преживяване от само себе си ще търси равновесие и ще се проявява като малоценна. Тогава индивидът ще бъде нападан от изблици на чувства, които ще се проявяват в сънищата и фантазиите му, във внезапни преживявания на силни емоции или ще бъде привлечен към личности с изразена функция преживяване. 
Четирите основни психични функции са налице у всеки човек. При различните хора обаче, те са развити в различна степен. Под „развита” в случая Юнг визира доколко тя е достъпна за осъзнавано използване и усъвършенствана като средство за адаптация [10].
Една от тях е най-добре развита и играе в съзнанието доминираща роля - доминантната функция. Ако нещо попречи на действието й или има необходимост се проявява спомагателната функция – по-слабо развита от доминантната. Следващата по сила е третичната - по-слабо развита от спомагателната и полусъзната. И накрая малоценната/непълноценната функция, която е най-слабо развита и неосъзната.

Функцията, която е противоположна на доминантната вътре в дихотомната двойка, е най-слабо развитата, непълноценна. Тази, която е противоположна на спомагателната функция в съответната дихотомия, е третична.

Юнг съчетава насоченостите интроверсия и екстраверсия с четирите функции и по този начин достига до понятието за психологическите типове развити в теорията му. Типовете могат да се класифицират като интровертно-рационални, интровертно-ирационални, екстравертно-рационални и екстравертно-ирационални. Всеки тип от своя страна се разграничава и според доминиращата функция в рационалната двойка (мислене или чувство) или съответно в ирационалната комбинация (усещане или интуиция). Описаните съчетания формират осем основни личностни типа. Всеки един от тях притежава силни черти, които са доминиращи и осъзнати и слабо изразени - които са потиснати, неосъзнавани [7].
Ако не е развита нито една от четирите функции като главна, респективно когато всички са останали недиференцирани, личността е с нарушено психичното равновесие. 

Собствени проучвания

Цел. В реферираната научна литература има множество изследвания разкриващи значимостта на личностните типове по К.Г.Юнг и връзката им с психологическите феномени като стрес, тревожност, депресия и локализация на контрол. Научната литература е оскъдна обаче, по отношение на влиянието на личностните типове върху способността на човека компетентно да наблюдава собствените си и чужди емоционални състояния и да използва тази информация адекватно.

В този контекст ние си поставяме за цел да изследваме и установим вида и степента на свързаност на психологическите функции мислене, чувстване, усещане и интуиция и типа насоченост (екстроверсия-интроверсия) концептуализирани от Юнг и емоционалната интелигентност.
Задачи.
1. Преглед на теоретичните постановки относно същността на психологическите типове по К.Г. Юнг. 

2. Преглед на теоретичните постановки относно структурата на емоционалната интелигентност.

3. Избор на контингент от изследвани лица.

4. Избор и подготовка на подходящ методически инструментариум.

5. Провеждане на изследването.

6. Обработка и анализ на резултатите.

7. Обсъждане и изводи от получените резултати.

Хипотези.

Основна хипотеза:

Предполагаме, че съществува връзка между типологичните особености на личността (екстро-интровертност, усещане, интуиция, мислене и чувство) и емоционалната интелигентност и факторите й.

Работни хипотези:

1. Предполагаме, че екстровертната насоченост корелира правопропорционално с емоционалната интелигентност и факторите й, а интровертната насоченост корелира обратнопропорционално с емоционалната интелигентност и факторите й. 

2. Предполагаме, че ирационалните функции усещане и интуиция корелират значимо с фактора на емоционалната интелигентност „Споделяне на емоции и емпатия”, като с увеличаването на стойностите на ирационалните функции намалява способността за споделяне на емоции и емпатия. (т.е. предполагаме, че съществува обратно пропорционална зависимост между двете). 

3. Предполагаме, че рационалните функции мислене и преживяване корелират значимо с факторите на емоционалната интелигентност 

Обект. Обект на изследването са 150 изследвани лица. От тях 114 жени и 36 мъже, съответно 76% и 24%.  В следващата таблица №1 представяме разпределението по пол и възраст на изследваните лица. Изследваните лица са на възраст от 18 до 50 години, които условно разделихме в три групи :

Първа група - от 18 до 20 години - 61 изследвани лица - 41%

Втора група -  от 21 до 24 години - 66 изследвани лица - 44% 

Трета група – над 25 години – 23 изследвани лица - 15%.

Таблица №1 Разпределение на изследваните лица по пол и възрастови групи.

	Възрастови групи

Пол
	От 18-20 г.
	От 20-24 г.
	Над 25 г.
	Общо

	Мъже
	16
	15
	5
	36

	Жени
	45
	51
	18
	114

	Общо
	61
	66
	23
	150


Разпределението по пол и възрастови групи показва най-голяма представеност на жените в групата от 21 до 24 г. – 51. Най-слабо представени са жените в групата над 25 – 18. Разпределението на мъжете по пол и възрастови групи сочи близки резултати в броя им за възрастовите групи от 18-20 г. и от 21-24 г., съответно 16 и 15 мъже. В групата над 25 г. обаче, мъжете са най-малко представени и в самата възрастова група и в сравнение с жените.  
Методически инструментариум:

1. Въпросник на Майерс-Бригс - MBTI (Myers-Briggs Type Indicator) - Въпросникът е адаптиран за българските условия от А. Русинова [6]. Методиката съдържа 126 самооценъчни въпроса разделени в три части. Катрин Бригс и Изабел Майерс разширяват модела на Юнг при разработването на MBTI и добавят още една двойка насочености противоположни по характер - съждение и възприятие. Като конструкт в MBTI предпочитанията към съждение или възприятие имат за цел да опишат нагласите за поведението към външния свят, т.е. понятията описват процеса, който човек използва по отношение на поведенчески изяви, какво индивидът екстравертира. 
2. Тест за емоционална интелигентност е използван тест за емоционална интелигентност на Шуте, Малуф, Хол, Хагърти, Купър, Голдън и Дорнхайм. Методиката измерва нивото на общата емоционална интелигентност, както и нивото на отделни нейни компоненти/фактори. Тестът е адаптиран за българските условия от С. Стоянова [9].
Обсъждане на резултатите
1.  Разпределение на резултатите по пол и типологични особености от въпросника на Майерс-Бригс.

В таблица №2 са представени разпределението на резултатите по пол и типологични особености по MBTI (средна аритметична и стандартно отклонение). Както е видно от числовите стойности в таблицата, мъжете се отличават от жените по отношение на функцията мислене като статистически значимо по-често, разчитат на нея в концептуализирането на околния свят и взаимоотношенията в него. Тази тенденция е установена и от Майерс и Бригс при създаването на MBTI.

Таблица №2. Статистически данни за разпределението по пол и типологични особености по въпросника на Майерс-Бригс.

	
	Пол
	Брой 
	Средна стойност
	Стандартно отклонение
	F
	Sig

	усещане
	Мъже
	36
	14,8611
	7,17994
	1,470
	,644

	
	Жени
	114
	14,2895
	6,22118
	
	

	интуиция
	Мъже
	36
	11,3889
	5,42627
	5,342
	,743

	
	Жени
	114
	11,1053
	4,20570
	
	

	мислене
	Мъже
	36
	17,7778
	6,71506
	,008
	,004

	
	Жени
	114
	14,0175
	6,71411
	
	

	чувство
	Мъже
	36
	9,5833
	4,80104
	,881
	,606

	
	Жени
	114
	10,0263
	4,38513
	
	

	ектраверсия
	Мъже
	36
	13,1111
	5,95112
	1,945
	,417

	
	Жени
	114
	13,9123
	4,87101
	
	

	интроверсия
	Мъже
	36
	13,3611
	6,46818
	1,426
	,748

	
	Жени
	114
	13,0088
	5,47964
	
	

	съждение
	Мъже
	36
	15,5000
	7,32315
	1,182
	,929

	
	Жени
	114
	15,3860
	6,46503
	
	

	възприятие
	Мъже
	36
	11,8889
	7,80761
	1,950
	,805

	
	Жени
	114
	11,5614
	6,63196
	
	


С параметричния метод T-Test, който използвахме за сравнение на групите по пол и типологични особености, установихме, че няма статистически значима разлика между мъжете и жените по отношение на изследваните типологични особености на личността от въпросника на Майерс-Бригс усещане, интуиция, чувство, екстраверсия, интроверсия, съждение, възприятие. 
По отношение на функцията мислене обаче, методът показа статистически значима разлика между двата пола - равнището на значимост е Sig=0,004. (табл.№2) Изразеността на тази функция е по-голяма при мъжете отколкото при жените, въпреки че в нашата извадка техният брой е по-малък от този на жените. (табл.№2)
2. Разпределение на резултатите по пол и скалите на теста за емоционална интелигентност.

В таблица №3 са представени статистическите данни от разпределението на резултатите по пол и факторите на емоционалната интелигентност (средна аритметична и стандартно отклонение), както и резултатите от T-Test за съпоставянето по пол и компонентите на емоционалната интелигентност.
Таблица №3. Статистически данни за разпределението по пол и компоненти на емоционалната интелигентност.

	
	Пол
	Брой
	Средна стойност
	Стандартно отклонение
	F
	Sig

	Споделяне на

емоции и емпатия
	Мъже
	36
	21,0833
	4,07343
	,513
	,149

	
	Жени
	114
	22,1842
	3,94108
	
	

	Мотивация за преодоляване 

на трудности и оптимизъм
	Мъже
	36
	29,2778
	6,00291
	4,137
	,150

	
	Жени
	114
	30,6930
	4,81356
	
	

	Разпознаване на невербалната експресия 

на емоциите у другите хора
	Мъже
	36
	16,9444
	3,25089
	,535
	,612

	
	Жени
	114
	17,2544
	3,17014
	
	

	Разпознаване на своите 

емоции и самоконтрол
	Мъже
	36
	13,9167
	3,21936
	,535
	,969

	
	Жени
	114
	13,9386
	2,92165
	
	

	Обща емоционална

интелигентност
	Мъже
	36
	113,75
	18,21675
	3,255
	,174

	
	Жени
	114
	117,96
	15,42721
	
	


Отново установихме, че получените различия не са статистически значими по отношение на емоционалната интелигентност и компонентите й. От числовите данни в горната таблица, обаче се вижда, че макар и с малка преднина, жените имат по-висока емоционална интелигентност в сравнение с мъжете, а съответно и средните стойности на жените по всички фактори са по-високи в сравнение с тези на мъжете, за които, от своя страна, по-горе отбелязахме, че държат по-високите стойности по функцията мислене от теста на Майерс-Бригс. 
Установената тенденция за отсъствие на съществено вариране в резултатите за емоционалната интелигентност на мъжете спрямо жените е отчетена и от други изследователи. [3, 5, 9]
3. Разпределение на резултатите по възрастови групи и типологични особености от въпросника на Майерс-Бригс.

 В таблица №4 са представени статистическите данни от разпределението на резултатите по възраст и типологични особености по MBTI (средна аритметична и стандартно отклонение) и резултатите от използвания от нас еднофакторния дисперсионен анализ за съпоставяне на изследваните лица по възрастови групи.
Таблица №4. Статистически данни за разпределението по възрастови групи и типологични особености и резултати от еднофакторен дисперсионен анализ.

	
	Възрастови групи
	Брой 
	Средна стойност
	Стандартно отклонение
	F
	Sig

	
	18-20 г.
	61
	14,6066
	6,68650
	,444
	,642

	Усещане
	21-24 г.
	66
	13,9394
	6,38479
	
	

	
	Над 25 г.
	23
	15,3478
	6,09477
	
	

	
	Общо
	150
	14,4267
	6,44371
	
	

	
	18-20 г.
	61
	10,9672
	4,52020
	,583
	,559

	Интуиция
	21-24 г.
	66
	11,5909
	4,39922
	
	

	
	Над 25 г.
	23
	10,5217
	4,87917
	
	

	
	Общо
	150
	11,1733
	4,51061
	
	

	
	18-20 г.
	61
	15,0000
	6,50128
	,641
	,528

	Мислене
	21-24 г.
	66
	14,3788
	7,44160
	
	

	
	Над 25 г.
	23
	16,2609
	6,26112
	
	

	
	Общо
	150
	14,9200
	6,88303
	
	

	
	18-20 г.
	61
	10,2459
	4,34226
	,341
	,712

	Чувство
	21-24 г.
	66
	9,5909
	4,66732
	
	

	
	Над 25 г.
	23
	10,0000
	4,39007
	
	

	
	Общо
	150
	9,9200
	4,47592
	
	

	
	18-20 г.
	61
	13,0984
	5,10785
	1,378
	,255

	Екстраверсия
	21-24 г.
	66
	13,7879
	4,93189
	
	

	
	Над 25 г.
	23
	15,1739
	5,71801
	
	

	
	Общо
	150
	13,7200
	5,14112
	
	

	
	18-20 г.
	61
	13,9344
	5,40330
	2,836
	,062

	Интроверсия
	21-24 г.
	66
	13,1667
	5,69908
	
	

	
	Над 25 г.
	23
	10,6522
	6,09477
	
	

	
	Общо
	150
	13,0933
	5,71158
	
	

	
	18-20 г.
	61
	13,8852
	6,99547
	2,883
	,059

	Съждение
	21-24 г.
	66
	16,2727
	6,38880
	
	

	
	Над 25 г.
	23
	17,0000
	5,88527
	
	

	
	Общо
	150
	15,4133
	6,65566
	
	

	
	18-20 г.
	61
	13,0328
	7,41388
	2,131
	,122

	Възприятие
	21-24 г.
	66
	10,7424
	6,53820
	
	

	
	Над 25 г.
	23
	10,5217
	6,14129
	
	

	
	Общо
	150
	11,6400
	6,90616
	
	


Резултатите сочат, че няма статистически значима разлика между възрастовите групи, обособени от нас, по отношение на типологическите особености на личността изследвани с въпросника на Майерс-Бригс. 
Както се вижда от представената таблица разликата между възрастовите групи по отношение на функциите и насочеността, като типологични особености на личността, е малка, но може да се обобщи следното:

В първа група (от 18 до 20 години) изследваните лица са с най-висок резултат по функцията чувство, интровертната насоченост и насочеността за възприятие, със среден – по функциите усещане, интуиция и мислене, а най-нисък резултат показват за екстравертната насоченост и насочеността за съждение

Във втора група (от 20 до 24 години) изследваните лица са с най-висок резултат по функцията интуиция, със среден - по насочеността за екстраверсия и интроверсия, както и за съждение и възприятие. Най-нисък резултат имат по функциите усещане, мислене и преживяване.

В трета група (над 25 години) изследваните лица са с най-висок резултат по функциите усещане и мислене и насочености за екстраверсия и съждение. Със среден резултат - по функцията преживяване и най-нисък резултат - по функцията интуиция и по насоченостите за интроверсия и възприятие.

4. Разпределение на резултатите от възрастовите групи по компонентите на емоционалната интелигентност.
В таблица №5 са представени статистическите данни от разпределението на резултатите по възраст и компоненти на емоционалната интелигентност (средна аритметична и стандартно отклонение), както и резултатите от еднофакторния дисперсионен анализ, който използвахме за съпоставяне на изследваните лица по възрастови групи и компоненти на емоционалната интелигентност.
Таблица №5. Статистически данни за разпределението по възрастови групи  и компонентите на емоционалната интелигентност.

	
	Възрастови 

групи
	Брой
	Средна

стойност
	Стандартно

 отклонение
	F
	Sig

	Споделяне

на

емоции

и емпатия
	18-20 г.
	61
	21,9508
	3,99344
	,296
	,744

	
	21-24 г.
	66
	22,0909
	3,72405
	
	

	
	Над 25г.
	23
	21,3478
	4,77311
	
	

	
	Общо
	150
	21,9200
	3,98743
	
	

	Мотивация за

преодоляване на

трудности и

оптимизъм
	18-20 г.
	61
	29,5738
	5,21683
	1,201
	,304

	
	21-24 г.
	66
	30,8333
	4,85349
	
	

	
	Над 25 г.
	23
	31,0435
	5,66872
	
	

	
	Общо
	150
	30,3533
	5,13853
	
	

	Разпознаване на

невербалната 

еспресия на емоциите 

у другите хора
	18-20 г.
	61
	16,6557
	3,48274
	1,533
	,219

	
	21-24 г.
	66
	17,4394
	2,96196
	
	

	
	Над 25 г.
	23
	17,8261
	2,85486
	
	

	
	Общо
	150
	17,1800
	3,18147
	
	

	Разпознаване на

своите

емоции

и самоконтрол
	18-20 г.
	61
	13,4918
	2,95873
	1,265
	,285

	
	21-24 г.
	66
	14,3333
	3,01449
	
	

	
	Над 25 г.
	23
	13,9565
	2,93069
	
	

	
	Общо
	150
	13,9333
	2,98467
	
	

	Обща

емоционална

интелигентност
	18-20 г.
	61
	114,90
	15,70637
	,876
	,419

	
	21-24 г.
	66
	118,68
	15,78622
	
	

	
	Над 25 г.
	23
	117,43
	18,50756
	
	

	
	Общо
	150
	116,95
	16,17743
	
	


Използвахме параметричния метод еднофакторен дисперсионен анализ (One Way ANOVA), за да съпоставим трите възрастови групи. Резултатите сочат, че няма статистически значима разлика между обособените възрастови групи по отношение на емоционалната интелигентност и компонентите й. (табл.№5)

Извадката от лица, които изследвахме в настоящата дипломната работа са предимно млади студенти – 85% са до 25 години. Този факт не позволява да се проследи възрастовата динамика по отношение на емоционалната интелигентност и компонентите й. Представената таблица ни позволяват да обобщим следното:

В първа група (от 18 до 20 години) изследваните лица са със средни стойности по фактор „Споделяне на емоции и емпатия” и с най-ниски стойности по фактори „Мотивация за преодоляване на трудностите и оптимизъм”, „Разпознаване на невербалната експресия на емоциите у другите”, „Разпознаване на своите емоции и самоконтрол ” и общата емоционална интелигентност.

Във втора група (от 20 до 24 години) изследваните лица са с най-висок резултат по фактори „Споделяне на емоции и емпатия” и „Разпознаване на своите емоции и самоконтрол”, както и по общата емоционална интелигентност. Със среден резултат - по фактори „Мотивация за преодоляване на трудностите и оптимизъм” и „Разпознаване на невербалната експресия на емоциите у другите”. Тази група няма най-нисък резултат при съпоставянето с другите групи.

В трета група (над 25 години) изследваните лица са с най-висок резултат по фактори „Мотивация за преодоляване на трудностите и оптимизъм” и „Разпознаване на невербалната експресия на емоциите у другите”. Със среден резултат са по фактори „Разпознаване на своите емоции и самоконтрол” както и по общата емоционална интелигентност. Най-нисък резултат тази група показва по фактор „Споделяне на емоции и емпатия”.

5. Доказване на първата работна хипотеза
Екстраверсията ориентира вниманието на индивида към обектите, към заобикалящата го действителност и хората в нея – те взаимодействат активно със заобикалящата ги среда. Интроверсията от своя страна насочва вниманието към субекта. 

За доказване на хипотезата  „Предполагаме, че екстровертната насоченост корелира правопропорционално с емоционалната интелигентност и факторите й, а интровертната насоченост корелира обратнопропорционално с емоционалната интелигентност и факторите й”,  използвахме формулата за Kоефициент на корелация на Пиърсън за установяване наличие и големина на връзката между променливите. В таблица №6 са представени корелационният коефициент и равнището му на значимост за екстроверсия и интроверсия. 

Таблица №6. Резултати от корелационния анализ за екстровертната и интровертната насоченост.

	
	Фактор „Споделяне на емоции и емпатия”
	Фактор „Мотивация за преодоляване на трудностите и оптимизъм”
	Обща EQ

	Екстроверсия
	r = +0,366

Sig = 0,000
	r = +0,305
Sig = 0,000
	r = +0,339

Sig = 0,000

	Интроверсия
	r = -0,316

Sig = 0,000
	r = -0,290

Sig = 0,000
	r= -0,297

Sig = 0,000


Така представените резултати показват, че има правопропорционална зависимост между екстроверсията и фактор „Споделяне на емоции и емпатия”, фактор  „Мотивация за преодоляване на трудностите и оптимизъм” и общата емоционална интелигентност. Коефициентът на линейна корелация на Пиърсън по фактор „Споделяне на емоции и емпатия” е r = +0,366, по фактор  „Мотивация за преодоляване на трудностите и оптимизъм” е r = +0,305 и за общата емоционална интелигентност е r = +0,339. Положителния знак (+) на коефициента (r) и при трите корелации е доказателство, че връзката между екстраверсията и фактор „Споделяне на емоции и емпатия”, фактор „Мотивация за преодоляване на трудностите и оптимизъм”  и общата емоционална интелигентност е правопропорционална – колкото повече личността проявява своята екстравертна насоченост, толкова по-високо е нивото на емоционалната интелигентност и на двата й компонента - „Споделяне на емоции и емпатия” и „Мотивация за преодоляване на трудностите и оптимизъм”. Равнището на значимост на корелационния коефициент и при трите установени корелации е Sig=0,000. Стойностите му показват, че трите коефициенти на корелация са значими.

В таблица №6 резултатите показват обратнопропорционална зависимост между интроверсията и фактор „Споделяне на емоции и емпатия”, фактор „Мотивация за преодоляване на трудностите и оптимизъм” и общата емоционална интелигентност. Коефициентът на линейна корелация на Пиърсън по фактор „Споделяне на емоции и емпатия” е r = -0,316, по фактор „Мотивация за преодоляване на трудностите и оптимизъм” е  r = -0,290 и за общата емоционална интелигентност r = -0,297. Отрицателният знак (-) на коефициента (r) и при трите корелации е доказателство, че връзката между интроверсията и фактор „Споделяне на емоции и емпатия”, фактор „Мотивация за преодоляване на трудностите и оптимизъм”  и общата емоционална интелигентност е обратнопропорционална – колкото повече личността проявява своята интровертна насоченост, толкова по-ниско е нивото на емоционалната интелигентност и двата й компонента - „Споделяне на емоции и емпатия” и „Мотивация за преодоляване на трудностите и оптимизъм”. Равнището на значимост на корелационния коефициент и при трите установени корелации е Sig=0,000. Стойностите му показват, че трите коефициенти на корелация са значими. Гореизложените резултати потвърждават работна хипотеза №1

6. Доказване на втора работна хипотеза. Усещането е функция, чрез която нещата се възприемат такива каквито са. То се отнася до наблюдаване и възприемане на дадена ситуация, поведение, отношение и др. чрез сетивата. Тази функция служи за превръщането на даден външен или вътрешен дразнител във възприятие. 

Интуицията е противоположна функция на усещането. Тя включва възприемане на възможности, значения, взаимовръзки, позволява на възприятието да надскочи рамките на очевидното и да се насочи към възможното бъдеще.
Емоционалната интелигентност е способността да разбираме и приемаме емоциите, Способността за споделяне на емоциите и емпатия изискват не просто възприемане, а преценка и осмисляне, последвани от активно адекватно и адаптивно взаимодействие със средата.

В контекста на гореизложеното „предполагаме, че ирационалните функции усещане и интуиция корелират значимо с фактора на емоционалната интелигентност „Споделяне на емоции и емпатия”, като с увеличаването на стойностите на ирационалните функции намалява способността за споделяне на емоции и емпатия. (т.е. предполагаме, че съществува обратно пропорционална зависимост между двете)”. 

За доказване на хипотезата използвахме формулата за Kоефициент на корелация на Пиърсън за установяване наличие и големина на връзката между променливите – ирационалните функции усещане и интуиция и фактора на емоционалната интелигентност „Споделяне на емоции и емпатия”. В таблица №7 са представени корелационния коефициент и равнището му на значимост.

Таблица №7. Резултати от корелационния анализ на ирационалните функции.

	
	Фактор „Споделяне на емоции и емпатия”

	Ирационални функции

(усещане и интуиция)
	r = -0,229

Sig = 0,005


Резултатите в таблица №7 сочат обратнопропорционална зависимост между ирационалните функции от типологическите особености и фактор „Споделяне на емоции и емпатия”. Коефициентът на линейна корелация  на  Пиърсън по изследвания фактор е r = -0,229. Отрицателният знак (-) на коефициента (r) е доказателство, че връзката между ирационалните функции и фактор „Споделяне на емоции и емпатия” е обратнопропорционална – колкото повече личността изявява функциите усещане и интуиция, толкова по-ниско е нивото на фактора на емоционалната интелигентност „Споделяне на емоции и емпатия”. Равнището на значимост на корелационния коефициент е Sig=0,005. Стойностите му показват, че коефициентът на корелация е значим.

Представените резултати потвърждават работна хипотеза №2, а именно: Предполагаме, че ирационалните функции усещане и интуиция корелират значимо с фактора на емоционалната интелигентност „Споделяне на емоции и емпатия”, като с увеличаването на стойностите на ирационалните функции намалява способността за споделяне на емоции и емпатия. (т.е. предполагаме, че съществува обратно пропорционална зависимост между двете).

7. Доказване на трета работна хипотеза. Мисленето е функция, чрез която логическите отношения се свързват с идеите. Посредством понятийни взаимовръзки и логически следствия (т.е. чрез познанието) тази функция цели разбиране на явленията в света и се характеризира с висока степен на обективност. 

Противоположна на мисленето е функцията чувство. Чрез нея светът бива разбран въз основа на оценките определени от индивида, т.е. функцията подчертава субективния фактор при преценката и сравнението на възприетата информация. 

Емоционалната интелигентност е познание и оценка на емоциите и емоционалните състояния, посредством които по-адекватно и адаптивно личността се реализира в обществото. Именно поради това предположихме, „Рационалните функции мислене и чувство корелират значимо с факторите на емоционалната интелигентност”.

За доказване на третата хипотеза също използвахме формулата за Kоефициент на корелация на Пиърсън за установяване наличието и големината на връзката между променливите, а именно - рационалните функции мислене и чувство и факторите на емоционалната интелигентност. В таблица №8 са представени корелационния коефициент по фактор „Споделяне на емоции и емпатия” и равнището му на значимост.

Таблица №8 Резултати от корелационния анализ на рационалните функции мислене и преживяване.
	
	Фактор „Споделяне на емоции и емпатия”

	Рационални функции

(мислене и чувство)
	r = -0,235

Sig = 0,004


Установихме, че значима корелация съществува само по фактор „Споделяне на емоции и емпатия”. Коефициентът на линейна корелация на Пиърсън по този фактор  е r = -0,235. Отрицателният знак (-) на коефициента (r) сочи, че връзката между рационалните функции мислене и преживяване и фактора на емоционалната интелигентност „Споделяне на емоции и емпатия” е обратнопропорционална – колкото повече личността изявява рационалните функции мислене и преживяване толкова по-ниско е нивото на фактора „Споделяне на емоции и емпатия”. Равнището на значимост на корелационния коефициент е Sig=0,004. Стойностите му показват, че коефициентът на корелация е значим.

Корелации бяха установени и в други два фактора, но равнището на значимост на корелационните коефициентите беше Sig>0,05.

В нашата извадка от изследвани лица се установи само една зависимост между рационалните функции и компонентите на емоционалната интелигентност – по фактора „Споделяне на емоции и емпатия”, при това корелацията е обратнопропорционална - колкото повече личността изявява рационалните функции мислене и прежиявване толкова по-ниско е нивото на фактора „Споделяне на емоции и емпатия”. Познанието и оценката не са достатъчно мощен фактор, който влияе на компонентите на емоционалната интелигентност според резултатите на нашата извадка от изследвани лица. 

Представените от нас резултати частично потвърждават работна хипотеза №3. Рационалните функции мислене и чувство корелират значимо само с фактора на емоционалната интелигентност „Споделяне на емоции и емпатия” и корелацията е обратнопропорционална.
Изводи от изследването
С настоящето изследване ние искахме да установим доколко типологичните особености на личността от концепцията на Юнг, които са обособени относително постоянни и развитието им е по-бавно, имат връзка с емоционалната интелигентност и компонентите й, които от своя страна са по-динамични и могат да се развиват по-бързо.

В издигнатата от нас основна хипотеза предположихме, че съществува връзка между типологичните особености на личността (екстро-интровертност, усещане, интуиция, мислене и чувство) и емоционалната интелигентност и факторите й.

Резултатите на нашата извадка от изследвани лица и направеният от нас анализ доказаха напълно първа и втора работни хипотези и частично третата работна хипотеза.

В настоящето изследване търсехме и установихме, доказвайки напълно или частично работните хипотези, че между типологичните особености на личността (екстро-интровертност, усещане, интуиция, мислене, преживяване) от концепцията на К.Юнг и емоционалната интелигентност и факторите й съществува връзка. Това доказва нашата основна хипотеза, в която предполагаме, че съществува връзка между типологичните особености на личността (екстро-интровертност, усещане, интуиция, мислене и чувство) и емоционалната интелигентност и факторите й.
Резултатите ни позволяват да направим някои изводи и препоръки за бъдещи по-задълбочени изследвания в тази област. 

Установихме, че и четирите функции – мислене, чувство, усещане и интуиция корелират обратнопропорционално с фактора на емоционалната интелигентност „Споделяне на емоции и емпатия”. 

В същото време, доказвайки хипотеза №1, а именно, че екстровертната насоченост корелира правопропорционално с емоционалната интелигентност и факторите й, а интровертната насоченост корелира обратнопропорционално с емоционалната интелигентност и компонентите й, ние смятаме, че именно предпочитанието на екстро-интровертна насоченост е фактор, който в съчетание с определена функция би детерминирал висока емоционална интелигентност. 
Съчетаването между насоченост и функции определя конкретен психологически тип и именно изследване на връзката между всеки отделен психологически тип и емоционалната интелигентност и компонентите й би допълнило настоящето изследване.

Познанието за нашите насочености, за нашите рационални и ирационални функци и тяхната проява ни дава възможност да се развиваме. От своя страна познанието за нашите емоции, проявите им, влиянието им и връзките им с другите психични процеси и явления също е част от развитието ни. Пътя на собственото ни усъвършенстване минава през познанието за самите нас. За да го извървим е добре трябва да сме сигурни, че познаваме себе си и че използваме това знание по най-ефективния начин, че сме положили всички усилия, впрегнали сме целият си емоционален, интелектуален и личностен ресурс, за да го постигнем и да намерим онова лично удовлетворение и хармония, което ще ни накара да се чувстваме съвършени.

